Pattaya Tadtong

Pattaya Tadtong, noen ganger skrevet Pattaya Padtong (født 10. mai 1979) er en thailandsk funksjonshemmet bocciaspiller, som konkurrerer i klassen BC1, som er en av klassene for utøvere med cerebral parese.

Karriere 
Tadtong kom på 6.-plass i World Cup i boccia 2003. Han fikk bronse individuelt i Paralympiske sommerleker 2004 i Athen, i klassen BC1, der João Paulo Fernandes vant gull og Roger Aandalen sølv. Året etter vant han gull i FESPIC Boccia Games 2005. Han kom på 5.-plass i World Cup 2007.

I 2009 kom han på 4.-plass i ASP-mesterskapet i boccia (Asia & South Pacific), og i 2010 fikk han bronse i klassen BC1 i VM i boccia, som ble arrangert i Lisboa i Portugal. I dette verdensmesterskapet fikk Thailand sølv i lagkonkurransen (BC1-2). 

I Paralympiske sommerleker 2012 i London vant han to gullmedaljer. Individuelt fikk han gull i klassen BC1, etter å ha slått britiske David Smith 7-0 i finalen. I lagkonkurransen fikk han også gull i klassen BC1-2, sammen Witsanu Huadpradit, Mongkol Jitsa-Ngiem og Watcharaphon Vongsa.

Referanser

Eksterne lenker 
 Profil hos IPC 
 London 2012 - Pattaya Tadtong
 London 2012 - Athletics - Boccia (resultater PL 2012)

Thailandske bocciaspillere
Thailandske handikappidrettsutøvere
Paralympiske mestere for Thailand
Deltakere for Thailand under Paralympiske sommerleker 2012
Fødsler i 1979